સારાંશ માટે દસ્તાવેજ: શ્રીધરન

ટેકનૉલૉજીના વિદ્વાન તરીકે તેમણે છ દાયકાઓ સુધી પોતાની સેવાઓ આપી અને પોતાના કામ દ્વારા તેમણે રાજધાની દિલ્હીમાં બેસેલા શક્તિશાળી રાજકીય વર્ગને સંદેશ આપ્યો કે તેમને પોતાના કાર્યક્ષેત્રમાં કોઈ હસ્તક્ષેપ કરે તે તેમને મંજૂર નથી.

તેમના માટે કામ સૌથી મહત્વપૂર્ણ હતું. દિલ્હી મેટ્રો રેલ યોજના દરમિયાન તેઓ પોતાના કર્મચારીઓ માટે એક ડેડલાઈન નક્કી કરી દેતા હતા અને તેમને વારંવાર તેની યાદ અપાવતા હતા.

તેમણે દરેક કામમાં શરૂઆતથી છેવટ સુધી મહત્ત્વની ભૂમિકા ભજવી છે અને સંક્ષેપમાં કહીએ તો લખનઉથી લઈને કોચી સુધી દેશના અનેક શહેરોમાં મેટ્રો રેલના નેટવર્કનું માળખું તેમણે જ તૈયાર કર્યું છે. 

તેમણે ઇજનેરી પ્રમુખ તરીકે કામ કરતા એવા ઇમાનદાર વ્યક્તિની ઓળખ બનાવી જે સમયસર કામ કરીને આપે છે. એવા પણ સમાચાર રહ્યા છે કે તેમણે પોતાની એ છબિ દ્વારા વડા પ્રધાન કાર્યાલયની સાથે પોતાનો તાલમેલ સારો બેસાડ્યો.

એક વરિષ્ઠ અમલદાર પોતાનું નામ ન જાહેર કરવાની શરતે બીબીસી હિંદીને કહે છે, “એમાં કોઈ શક નથી કે તેમણે કામ કરીને દેખાડ્યું છે પરંતુ તેઓ એવા વ્યક્તિ રહ્યા છે જે પોતાની આગળ કોઈનું નથી સાંભળતા.”

આજ કારણે તેમને શહેરી વિકાસ મંત્રાલયની મેટ્રો રેલ યોજનાઓની જવાબદારીઓ આપવામાં આવી હતી ન તો ભારતીય રેલવેની જ્યારે તેઓ ઇન્ડિયન રેલવે ઇજનેરી સર્વિસ (આઈઆરઈએસ)ના સભ્ય હતા.

રાજકીય વલણમાં પરિવર્તન

શ્રીધરન

અંદાજે 18 મહિના પહેલાં તેઓ નવી દિલ્હીમાં બીબીસીની ઑફિસમાં આવ્યા હતા અને તેમને પૂછવામાં આવ્યું હતું કે તેઓ રાજકારણમાં જોડાવા અંગે શું વિચારે છે?

આ સવાલ પર તેમણે બીબીસી હિંદીના ડિજિટલ એડિટર રાજેશ પ્રિયદર્શીને કહ્યું હતું કે રાજકારણ તેમના મતલબની વાત નથી.

કેરળમાં ભાજપમાં સામેલ થવાની જાહેરાત પછી શ્રીધરને બીબીસી હિંદીને કહ્યું, “તે સમયે એ વાત સાચી હતી કે હું રાજકારણમાં સામેલ થવા નહોતો માગતો. હું એક ટેકનૉલૉજી શાસ્ત્રી છું. મહત્ત્વપૂર્ણ યોજનાઓનો ઇન્ચાર્જ રહ્યો છું એટલે હું એવું નહોતો ઇચ્છતો હતો પરંતુ આજે હું પોતાની તમામ વ્યવસાયિક જવાબદારીઓને પૂર્ણ કરી ચૂક્યો છું એટલા માટે મેં રાજકારણમાં આવવાનું વિચાર્યું છે.”

રાજકારણને લઈને જે પ્રકારે શ્રીધરનના વિચાર બદલાયા છે, લાગે છે એ જ પ્રકારે ભાજપે પણ 75 વર્ષથી વધુની ઉંમરના લોકો માટે પોતાના વિચારો બદલી નાખ્યા છે.

ભાજપ પોતાના નેતા એલ.કે અડવાણી, ડૉક્ટર મુરલી મનોહર જોષી અને અન્ય વરિષ્ઠ નેતાઓને માર્ગદર્શક મંડળના સભ્ય માને છે અને...\nદસ્તાવેજની સમાન ભાષામાં સારાંશ:
રાજકારણને લઈને દૃષ્ટિકોણ સમયની સાથે બદલાતો રહે છે અને એમાં નવું ઉદાહરણ 89 વર્ષના ઈ. શ્રીધરનનું છે, જેમણે ‘મેટ્રો મેન’ના નામે ઓળખવામાં આવે છે.